'n Kuberkraker is enige rekenaarkundige wat sy tegniese kennis gebruik om 'n rekenaarprobleem te oorkom. Terwyl "Kuberkraker" na enige vaardige rekenaarprogrammeerder kan verwys, word die term in die populêre kultuur geassosieer met "sekuriteit krakers". Dit is iemand wie, met sy tegniese kennis, foute of wedervaringe gebruik om in rekenaarstelsels in te breek. Die gebruik van die woord kuberkraker of in Engels "hacker", weerspieël twee verskillende definisiesː 'n Aanhanger van die tegnologie- en programmeringsubkultuur (kuberkraker-kultuur). Iemand wat rekenaarsekuriteit kan ondermyn. As dit vir kwaadwillige doeleindes gedoen word kan die persoon ook 'n kraker of in Engels cracker, genoem word. Die hoofgebruik van "kuberkraker" verwys egter meestal na rekenaarmisdadigers as gevolg van hul verskyning in massamedia sedert die negentigerjare. Dit sluit script kiddies in wat 'n kuberkraker-sleng vir "skriprekrute" is. Skriprekrute is mense wat programme, wat deur ander mense geskryf is, binnedring terwyl hulself oor baie min kennis oor die programme se werking beskik. Die gebruik van die woord kuberkraker het so oorheersend geword dat die algemene publiek grotendeels nie bewus is van die verskillende betekenisse daarvan nie.